CELEX: 32021D0713
Language: fi
Date: 2021-04-29 00:00:00
Title: Komission täytäntöönpanopäätös (EU) 2021/713, annettu 29 päivänä huhtikuuta 2021, sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskevan hyväksynnän voimassaolon päättymispäivän lykkäämisestä (ETA:n kannalta merkityksellinen teksti)

30.4.2021   
               
               
                  FI
               
               
                  Euroopan unionin virallinen lehti
               
               
                  L 147/21
               
            
         KOMISSION TÄYTÄNTÖÖNPANOPÄÄTÖS (EU) 2021/713,
         annettu 29 päivänä huhtikuuta 2021,
         sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskevan hyväksynnän voimassaolon päättymispäivän lykkäämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 14 artiklan 5 kohdan,
         on kuullut pysyvää biosidivalmistekomiteaa,
         sekä katsoo seuraavaa:
         
                     (1)
                  
                  
                     Tehoaine sulfuryylifluoridi sisällytettiin Euroopan parlamentin ja neuvoston direktiivin 98/8/EY (2) liitteeseen I käytettäväksi tehoaineena valmisteryhmiin 8 ja 18 kuuluvissa biosidivalmisteissa, ja asetuksen (EU) N:o 528/2012 86 artiklan mukaisesti sitä pidetään näin ollen hyväksyttynä mainitun asetuksen nojalla siten, että sovelletaan kyseisen direktiivin liitteessä I vahvistettuja spesifikaatioita ja edellytyksiä.
                  
               
                     (2)
                  
                  
                     Sulfuryylifluoridin hyväksynnän uusimista koskeva hakemus sen käytöstä valmisteryhmiin 8 ja 18 kuuluvissa biosidivalmisteissa toimitettiin 28 päivänä kesäkuuta 2017 asetuksen (EU) N:o 528/2012 13 artiklan 1 kohdan mukaisesti.
                  
               
                     (3)
                  
                  
                     Arvioinnista vastaava Ruotsin toimivaltainen viranomainen ilmoitti komissiolle 14 päivänä helmikuuta 2018, että se oli päättänyt asetuksen (EU) N:o 528/2012 14 artiklan 1 kohdan mukaisesti, että hakemuksen täydellinen arviointi oli tarpeen. Kyseisen asetuksen 8 artiklan 1 kohdan mukaan arvioinnista vastaavan toimivaltaisen viranomaisen on suoritettava hakemuksen täydellinen arviointi 365 päivän kuluessa sen validoinnista.
                  
               
                     (4)
                  
                  
                     Koska toimivaltainen viranomainen suorittaa hakemuksen täydellisen arvioinnin, Euroopan kemikaaliviraston, jäljempänä ’kemikaalivirasto’, on asetuksen (EU) N:o 528/2012 14 artiklan 3 kohdan mukaisesti 270 päivän kuluessa arvioinnista vastaavan toimivaltaisen viranomaisen suosituksen vastaanottamisesta laadittava ja toimitettava komissiolle lausunto tehoaineen hyväksynnän uusimisesta.
                  
               
                     (5)
                  
                  
                     Jotta hakemuksen tutkimiseen jäisi riittävästi aikaa sulfuryylifluoridin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää on lykätty täytäntöönpanopäätöksen (EU) 2018/1479 (3) nojalla 30 päivään kesäkuuta 2021, mikä vastaa komission direktiivin 2009/84/EY (4) mukaista sulfuryylifluoridin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolon päättymispäivää. Arvioinnista vastaava toimivaltainen viranomainen ei ole vielä päättänyt arviointia eikä toimittanut arviointiraporttiaan eikä arviointinsa päätelmiä kemikaalivirastolle.
                  
               
                     (6)
                  
                  
                     Arvioinnista vastaava toimivaltainen viranomainen pyysi asetuksen (EU) N:o 528/2012 8 artiklan 2 kohdan mukaisesti 18 päivänä helmikuuta 2020 hakijaa toimittamaan lisätietoja arvioinnin tekemiseksi ja asetti näiden tietojen toimittamisen määräajaksi 31 päivän maaliskuuta 2022.
                  
               
                     (7)
                  
                  
                     Näin ollen sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskevan hyväksynnän voimassaolo todennäköisesti päättyy ennen kuin on tehty päätös sen uusimisesta. Sen vuoksi on aiheellista lykätä sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkiminen saadaan päätökseen.
                  
               
                     (8)
                  
                  
                     Ottaen huomioon ajan, jonka arvioinnista vastaava toimivaltainen viranomainen tarvitsee saadakseen arviointinsa päätökseen ja kemikaalivirasto lausuntonsa laadituksi ja toimitetuksi, on aiheellista lykätä hyväksynnän voimassaolon päättymispäivää 31 päivään joulukuuta 2023.
                  
               
                     (9)
                  
                  
                     Hyväksynnän päättymispäivää lukuun ottamatta sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskeva hyväksyntä pysyy voimassa direktiivin 98/8/EY liitteessä I vahvistettujen spesifikaatioiden ja edellytysten mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lykätään sulfuryylifluoridin käyttöä valmisteryhmiin 8 ja 18 kuuluvissa biosidivalmisteissa koskevan hyväksynnän voimassaolon päättyminen 31 päivään joulukuuta 2023.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 29 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 167, 27.6.2012, s. 1.
         
            (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
         
            (3)  Komission täytäntöönpanopäätös (EU) 2018/1479, annettu 3 päivänä lokakuuta 2018, sulfuryylifluoridin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivän lykkäämisestä (EUVL L 249, 4.10.2018, s. 16).
         
            (4)  Komission direktiivi 2009/84/EY, annettu 28 päivänä heinäkuuta 2009, Euroopan parlamentin ja neuvoston direktiivin 98/8/EY muuttamisesta sulfuryylifluoridin lisäämiseksi tehoaineena liitteeseen I (EUVL L 197, 29.7.2009, s. 67).